

R E P U B L I K A H R V A T S K A

**ŠIBENSKO-KNINSKA ŽUPANIJA**

**ŽUPAN**

KLASA: 311-01/22-01/1

URBROJ: 2182-06-22-

Šibenik, \_\_\_\_\_\_\_\_\_\_\_\_\_\_\_\_\_ 2022. godine

Na temelju članka 50. Statuta Šibensko-kninske županije („Službeni vjesnik Šibensko-kninske županije“, broj 8/09, 4/13, 3/18, 4/20 i 5/21), a sukladno Zakonu o poticanju razvoja malog gospodarstva („Narodne novine“, broj 29/02, 63/07, 53/12, 56/13, i 121/16) i Zakonu o državnim potporama („Narodne novine“, broj 47/14 i 69/17) župan Šibensko-kninske županije \_\_\_\_\_\_\_\_\_\_\_\_\_ 2022. godine, *donosi*

**Nacrt Program dodjele poticajnih sredstava za razvoj**

**malog gospodarstva u 2022. godini**

Članak 1.

Program dodjele poticajnih sredstava za razvoj malog gospodarstva u 2022. godini (dalje u tekstu: Program) se temelji na dodjeli poticajnih sredstava za razvoj malog gospodarstva kroz sufinanciranje:

1. marketinških aktivnosti za troškove nastupa na domaćim i inozemnim sajmovima (zakup, opremanje izložbenog prostora), izrada idejnog rješenja za oblikovanje proizvoda ili usluge (dizajn), izrada internetske stranice, oglašavanje i izrada promidžbenog materijala,
2. stručnog osposobljavanja i usavršavanja, osim troškova studija i redovnog školovanja,
3. kupnje dugotrajne imovine za registriranu djelatnost pojedinačne nabavne vrijednosti iznad 2.500,00 kuna (bez PDV-a),
4. razvoja inovacija i to za troškove savjetodavnih usluga za inovacije, troškove pomoćnih usluga za inovacije, troškove dobivanja, potvrđivanja i obrane patenta i ostale nematerijalne imovine (intelektualnog vlasništva).

Članak 2.

Korisnici Programa mogu biti mikro, mala i srednja poduzeća sukladno Zakonu o poticanju malog gospodarstva („Narodne novine“, broj 29/02, 63/07, 53/12, 56/13, i 121/16) isključivo obrti, društva s ograničenom odgovornošću, jednostavna društva s ograničenom odgovornošću i proizvodno uslužne zadruge (osim zadruga koje pretežito obavljaju ili većina zadrugara pretežito obavlja primarnu poljoprivrednu proizvodnju i ribarstvo), a koja su registrirana i djeluju na području Šibensko-kninske županije, te imaju najmanje 1 zaposlenog.

Na sredstva subvencije koja se dodjeljuju Korisnicima Programa primjenjuju se odredbe Uredbe Komisije (EU) br. 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na *de minimis* potpore[[1]](#footnote-1) (dalje u tekstu: Uredba).

Temeljem spomenute Uredbe maksimalan iznos svih potpora male vrijednosti, koje jednom poduzetniku mogu biti dodijeljene tijekom razdoblja od tri fiskalne godine ne smije biti veći od 200.000 EUR, uključujući i potporu dobivenu u okviru ovog Programa.

Pojmom „jedan poduzetnik” sukladno Uredbi obuhvaćena su sva poduzeća koja su u najmanje jednom od sljedećih međusobnih odnosa:

1. jedno poduzeće ima većinu glasačkih prava dioničara ili članova u drugom poduzeću,

2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća,

3. jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća, 4. jedno poduzeće koje je dioničar ili član u drugom poduzeće kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od navedenih odnosa preko jednog ili više drugih poduzeća isto se tako smatraju jednim poduzetnikom.

Članak 3.

Sredstva za provedbu ovog Programa osigurana su u Proračunu Šibensko-kninske županije za 2022. godinu unutar Razdjela R-2022 Upravni odjel za gospodarstvo, turizam, poljoprivredu, ruralni razvoj i EU fondove, Glave 50001 G-2022 Upravni odjel za gospodarstvo, turizam, poljoprivredu, ruralni razvoj i EU fondove, unutar Programa 1013 Jačanje gospodarstva, Aktivnosti: A1013-02 Provođenje Programa razvoja malog gospodarstva, stavka 352 Subvencije trgovačkim društvima i obrtnicima izvan javnog sektora.

Članak 4.

Prednost pri ostvarivanju prava na subvenciju imaju oni:

1. koji obavljaju proizvodnu djelatnost,

2. s većim brojem zaposlenih,

3. početnici (do 3 godine poslovanja),

4. koji su u vlasništvu branitelja domovinskog rata, invalida, žena i mladih do 30

godina.

|  |  |  |
| --- | --- | --- |
| **Kriterij** | **Uvjet** | **Bod** |
| proizvodna djelatnost | da | 2 |
| ne | 1 |
| broj zaposlenih za prethodni mjesec od mjeseca u kojem se predaje zahtjev (pribavlja Upravni odjel za gospodarstvo od Hrvatskog zavoda za mirovinsko osiguranje) | 1 | 0,5 |
| 2-5 | 1 |
| 6-10 | 1,5 |
| 11 i više | 2 |
| Početnik do 3 godine | da | 1 |
| ne | 0 |
| branitelji, invalidi, mladi do 30 godina, žensko poduzetništvo | da | 1 |
| ne | 0 |
| mješovito žensko/muško poduzetništvo | 0,5 |
| Prema Uredi o indeksu razvijenosti („Narodne Novine“, broj 131/17) i Odluci o razvrstavanju jedinica lokalne i područne (regionalne) samouprave prema stupnju razvijenosti („Narodne Novine“, broj 132/17) skupine I, II, III i IV, te otoci | Biskupija, Civljane, Ervenik, Kijevo, Kistanje, Unešić, Skradin, Ružić, Knin, Promina i otoci | 0,5 |

Članak 5.

Sredstva subvencije vezana za Javni poziv se **ne mogu ostvariti** za:

1. troškove vlastitog rada,
2. troškove nastale između povezanih subjekata,
3. troškove nastale izvan tekuće godine u kojoj je Javni poziv objavljen,
4. iznos poreza na dodanu vrijednost u slučaju kada je korisnik Programa porezni obveznik upisan u Registar obveznika PDV-a,
5. dugotrajnu imovinu pojedinačne vrijednosti niže od 2.500,00 kuna (bez PDV-a),
6. troškove reprezentacije i službenih putovanja (dnevnice, smještaj i prijevoz na službenim putovanjima),
7. troškove članarina, stručne literature i savjetodavnih usluga, tečajeve stranih jezika, obveznih pristojbi, liječničkog pregleda i slično,
8. uredski namještaj, održavanje poslovnih softvera,
9. sirovine, materijal, rezervne dijelove, sitni inventar,
10. televizore, tablete, mobitele i slične uređaje,
11. plaćanja u gotovini,
12. financijski i operativni leasing i
13. aktivnosti definirane člankom 1. ovog Programa, ako nisu realizirane prije podnošenja prijave na Javni poziv.

Članak 6.

Sufinancirati se može do 80% prihvatljivih ostvarenih troškova, a najviše do 20.000,00 kuna.

Članak 7.

Zadužuje se Upravni odjel za gospodarstvo, turizam, poljoprivredu, ruralni razvoj i EU fondove Šibensko-kninske županije (dalje u tekstu. Upravni odjel) da najkasnije do 31. ožujka 2022. godine raspiše Javni poziv koji će biti otvoren do iskorištenja osiguranih sredstva, a najkasnije do 1. studenog 2022. godine (ovisno koji uvjet prije nastupi).

Zahtjev za dodjelu subvencije podnosi se Povjerenstvu za izradu i provedbu Programa dodjele poticajnih sredstava za razvoj malog gospodarstva u 2022. godini (dalje u tekstu: Povjerenstvo), nakon objavljenog Javnog poziva iz stavka 1. ovog članka (dalje u tekstu: Javni poziv) u novinama i na internetskoj stranici <https://www.sibensko-kninska-zupanija.hr/>, **isključivo u zatvorenoj omotnici,** neposredno ili putem pošte na adresu:

**Upravni odjel za gospodarstvo, turizam, poljoprivredu, ruralni razvoj i EU fondove Šibensko-kninske županije**

**Trg Pavla Šubića I. br. 2, 22 000 Šibenik,**

uz naznaku**: „Subvencije gospodarskim subjektima u 2022. godini“.**

Datum i vrijeme predaje prijave u pisarnicu Šibensko-kninske županije (dalje u tekstu: Županija), odnosno datum i vrijeme predaje prijave u poštanski ured smatrat će se trenutkom podnošenja prijave na Javni poziv. Prijave zaprimljene prije i nakon propisanog vremenskog roka objavljenog Javnog poziva neće se uzimati u razmatranje.

Odluku o privremenom zatvaranju i/ili zatvaranju Javnog poziva donosi župan na prijedlog Povjerenstva i objaviti će se na internetskoj stranici Šibensko-kninske županije.

Članak 8.

Korisnik Programa prijavu podnosi na obrascima koji su objavljeni na službenoj internetskoj stranici Županije:<http://www.sibensko-kninska-zupanija.hr>i to:

1. Zahtjev za dodjelu subvencije u 2022. godini (prilog Programa Obrazac SKZ 1/2022),
2. Izjava o (ne)korištenju državnih potpora male vrijednosti (prilog Programa Obrazac SKZ 2/2022),
3. Izjava o nepostojanju dvostrukog financiranja (prilog Programa Obrazac SKZ 3/2022),
4. Izjava o statusu MSP-a (prilog Programa Obrazac SKZ 4/2022),

(svi obrasci obavezno ovjereni pečatom i potpisom odgovorne osobe)

**uz koje se obvezno prilaže slijedeća dokumentacija:**

1. Potvrda Porezne uprave o nepostojanju duga po osnovi javnih davanja (ne stariju od 30 dana od dana predaje zahtjeva),
2. Za Korisnike Programa koji su u sustavu prijave poreza na dobit predaje se preslika ovjerenog (umjesto ovjere priznaje se i potvrda zaprimanja) godišnjeg financijskog izvještaja za prethodnu godinu i to referentna stranica, Bilanca i Račun dobiti i gubitka,
3. Za Korisnike Programa koji su u sustavu prijave poreza na dohodak predaje se:
   1. preslika ovjerene (umjesto ovjere priznaje se i potvrda zaprimanja) Prijave poreza na dohodak ili Izvješća o paušalnom dohotku od samostalne djelatnosti i uplaćenom paušalnom porezu na dohodak i prirezu poreza na dohodak,
   2. pregled poslovnih primitaka i izdataka od samostalne djelatnosti (obrazac P-PPI) i popis dugotrajne imovine (obrazac DI) za prethodnu godinu (ako je primjenjivo).
4. Za zadruge:
   1. popis članova sa stanjem na dan podnošenja zahtjeva (ovjeren pečatom zadruge i potpisan od strane upravitelja),
   2. presliku obavijesti o razvrstavanju poslovnog subjekta prema NKD-u,
5. Preslika potvrde o sudjelovanju u Domovinskom ratu za branitelje, preslika dokaza o invaliditetu za invalide, preslika osobne iskaznice (ako je primjenjivo),
6. Preslika računa (fakture) koji glase na Korisnika te pripadajuće bankovne izvode za ostvareni trošak u 2022. godini za koji se traži sufinanciranje (nalozi za plaćanje, potvrda o izvršenom plaćanju, kompenzacije i cesije, ponude i predračuni neće se smatrati prihvatljivim dokazima o plaćanju).
7. Fotodokumentacija: fotografije sa stručnog osposobljavanja i usavršavanja, s nastupa na sajmu, postavljenog plakata, letka, brošure, link na internetsku stranicu, preslika potvrde/certifikata/svjedodžbe o završenom stručnom osposobljavanju i usavršavanju, fotografije nabavljene imovine u poslovnom prostoru ili dugi primjeren dokaz o uloženim sredstvima za koja se traži subvencija (ovisno što je primjenjivo).

Upravni odjel za potrebe prikupljanja potpune dokumentacije obvezuje se pribaviti:

1. Izvadak iz nadležnog registra/potvrdu o pravnom obliku Korisnika Programa (putem javno dostupnih registara),
2. Podatke o broju zaposlenih za prethodni mjesec od mjeseca u kojem se predaje zahtjev (pribavlja od Hrvatskog zavoda za mirovinsko osiguranje).

Sva dokumentacija treba biti uredna, jasna i čitka. Povjerenstvo zadržava pravo odbaciti nepotpunu, nejasnu i nečitku dokumentaciju. Povjerenstvo po potrebi može zatražiti dodatnu dokumentaciju, odnosno dodatna objašnjenja i informacije.

Korisniku Programa sredstva mogu biti odobrena samo jednom u tijeku jedne proračunske/kalendarske godine. Korisnik Programa čija je prijava odbačena moći će ponovno podnijeti cjelokupnu prijavu. Takav zahtjev će se rješavati sukladno uvjetima i kriterijima ovog Programa ukoliko bude podnesen u propisanom roku.

Članak 9.

Konačnu odluku o dodijeli subvencija donosi župan na prijedlog Povjerenstva.

Korisnik Programa kojem župan na prijedlog Povjerenstva odobri subvenciju, dužan je u roku od 15 dana od dana primitka Ugovora o dodjeli subvencije potpisanog od strane župana, potpisati i vratiti Ugovor na adresu na koju je podnio zahtjev.

Ako Korisnik Programa ne dostavi Ugovor o dodjeli subvencije ovjeren potpisom i pečatom sa svoje strane u ugovorenom roku, smatrat će se da je odustao od dodijeljene subvencije.

|  |  |
| --- | --- |
| INDIKATIVNI VREMENSKI ROKOVI | |
| 1. Pisana obavijest o odbacivanju zahtjeva | u roku od 45 dana od datuma zaprimanja zahtjeva (dostave potpune dokumentacije) |
| 2. Korisnik Programa je dužan dopuniti dokumentaciju | u roku od 10 dana od datuma zaprimanja obavijesti putem e-mail-a ili pošte |
| 2. Dostava Ugovora o dodjeli subvencije | u roku od 60 radnih dana od zaprimanja zahtjeva |
| 3. Prihvaćanje Ugovora o dodjeli subvencije od strane Korisnika Programa | u roku od 15 dana od dana primitka Ugovora o dodjeli subvencije potpisanog od strane župana |
| 4. Isplata sredstava subvencije | u roku od 15 radnih dana od dana primitka Ugovora o dodjeli subvencije potpisanog od strane Korisnika |

Članak 10.

Županija zadržava pravo kontrole nad namjenskim korištenjem sredstava u roku od 3 (tri) godine nakon godine u kojoj je Korisnik Programa ostvario subvenciju.

Ukoliko je Korisnik Programa priložio neistinitu dokumentaciju ili prijavljeno stanje u dokumentaciji ne odgovara njegovom stvarnom stanju, dobivena sredstva za tu godinu mora vratiti u Proračun Šibensko-kninske županije. Ako se sredstva ne vrate dobrovoljno, ista će se naplatiti sudskim putem.

Članak 11.

Svi Korisnici Programa podnošenjem zahtjeva za dodjelu subvencije daju svoju suglasnost Županiji da u njemu navedene osobne podatke prikuplja, obrađuje, pohranjuje i koristi u svrhu provedbe Programa, te da ih može koristiti u svrhu sklapanja ugovora, kontaktiranja i objave na internetskim stranicama, oglasnoj ploči i drugim medijima, da može vršiti prijenos osobnih podataka trećim pravnim i drugim osobama u skladu s pozitivnim zakonskim propisima, ostalim aktima i odlukama ustanove, u svrhu izvršenja Ugovora.

Svi pristigli zahtjevi biti će zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim zakonskim propisima, aktima i odlukama Šibensko kninske županije.

Prava Korisnika Programa i postupanje u odnosu na njegove osobne podatke mogu se vidjeti na internetskoj stranici Županije[[2]](#footnote-2).

Članak 12.

Šibensko-kninska županija zadržava pravo izmjena i dopuna ovog Programa. Eventualne izmjene i dopune Programa objavit će se na internetskoj stranici Županije.

Ovaj Program stupa na snagu danom donošenja.

**ŽUPAN**

**dr. sc. Marko Jelić**

1. link: <https://eur-lex.europa.eu/LexUriServ/LexUriServ.do?uri=OJ:L:2013:352:0001:0008:HR:PDF> [↑](#footnote-ref-1)
2. link: <http://sibensko-kninska-zupanija.hr/stranica/zatita-osobnih-podataka/268> [↑](#footnote-ref-2)